stanford-oval/wikipedia huggingface dataset:
15 (מספר)
15 במתמטיקה

15 הוא מספר סמית' הקטן ביותר בבסיס 2.
15 הוא הסכום בטורים ובשורות של ריבוע קסם מסדר 3 ריבוע קסם מסדר 3
במדע

15 הוא המספר האטומי של זרחן.
ביהדות

המספר חמישה עשר נכתב בגימטריה שלא כמו מספרים אחרים. השילוב של י' (10) יחד עם ה' (5) מהווה את אחד משמותיו של אלוהים, ולכן אין הוא מוזכר במקורות אלא נקבע לו התחליף - ט"ו (9+6).
היום החמישה עשר לחודש הוא יום של חגים ומועדים שונים: חג הפסח, חג הסוכות, ט"ו בשבט, ט"ו באב. קריאת המגילה של פורים בערים המוקפות חומה נקבעה ליום ט"ו באדר.
מספר המילים בברכת כהנים
15 בתחומים אחרים

במדינות מסוימות הגיל המינימלי לקבלת רישיון נהיגה
מספר השחקנים בקבוצת ראגבי
במשחק השש-בש יש לכל שחקן 15 אבנים
תחנת הרכבת דיר סניד

מסילת הברזל הצבאית העות'מאנית בארץ ישראל 1914-1917
תחנת הרכבת דיר סניד (בערבית: دير سنيد, באנגלית: Deir Suneid) היא תחנת רכבת היסטורית לנוסעים ולמשא שהוקמה על ידי הרכבת המנדטורית ושימשה גם את רכבת ישראל עד שנת 1973, בשם "תחנת הרכבת יד מרדכי". שרידי התחנה, שלושה מבנים, שוכנים מזרחית לנתיב העשרה ולכביש 4, סמוך לרצועת עזה.
היסטוריה

לאחר שהצבא הבריטי כבש את דרום הארץ, סללו הבריטים מסילת ברזל מקנטרה שעל תעלת סואץ ללוד בשנים 1916–1917. לצורך הקמת המסילה הקימו הבריטים גדודי עבודה שהורכבו מעובדי כפייה מצריים. הבריטים כינו את העובדים בשם "ג'יפוס"[דרוש מקור]. 
תחנת הרכבת המנדטורית בדיר סניד הוקמה דרומית לכפר הערבי דיר סניד ונחנכה ב-1 בנובמבר 1920. התחנה פעלה על קו קנטרה-חיפה ושימשה לנוסעים ולמשא גם יחד.
דרומית ובסמוך לתחנה עברה המסילה על גשר מעל נחל שקמה (בערבית: ואדי חסי).
מאוחר יותר הקימו הבריטים מחנה צבאי סביב התחנה.
לאחר מלחמת העצמאות (עם ניתוק המסילה לרצועת עזה) המשיכה התחנה לשרת בעיקר רכבות משא ומדי פעם עצרה לשירות נוסעים. בנובמבר 1950 החליט משרד התחבורה לשנות את שם התחנה ל"יד מרדכי". לאחר מלחמת סיני, בה כבשה מדינת ישראל את רצועת עזה, ב-13 בנובמבר 1956, נערכה נסיעה מיוחדת של רכבת משא מהתחנה ועד תחנת הרכבת בעזה.
מיד אחרי מלחמת ששת הימים חודשה תנועת הרכבות בתחנה, לאחר הפסקה של מספר שנים. ותוך פחות מחודש חודשה המסילה מהתחנה דרומה עד לצפון סיני. בשנים 1972–1973 פעל קו נוסעים תל אביב-עזה שעבר בתחנה, עבור פועלים מרצועת עזה וגם לנוסעים מתל אביב שהמשיכו מעזה לסיני. הקו חדל לפעול לאחר מספר חודשים, עקב מיעוט נוסעים.
בשנת 1973, עקב סגירת קו הרכבת לסיני דרך עזה, נסגרה תחנת דיר סניד באופן סופי.
מבני התחנה

לאורך ציר הרכבת פזורים מספר מבנים (מדרום לצפון):
גשר מעל נחל שקמה (כ-100 מטר מדרום לתחנה)
המבנה הראשי של התחנה + מבנה נוסף המחובר אליו. שני מבנים עשוים אבן ומגודרים.
מבנה אבן בודד המרוחק כ 80 מטר מצפון לתחנה. ייתכן ששימש למגורי מנהל התחנה. גם מבנה זה מגודר.
בניין שירותים בחלק הצפוני של התחנה.
גשר הרוס מעל נחל עובד (כ-500 מטר מצפון לתחנה).
מצבת הפועלים המצרים

כקילומטר צפונית לשרידי התחנה הקימו הבריטים בצד מסילת הברזל מצבת זיכרון לפועלים המצריים, שסללו את המסילה הצבאית הבריטית, נהרגו ונקברו בקבר אחים בגבעה מלאכותית. על המצבה מופיע כיתוב באנגלית ובערבית.
הכיתוב באנגלית: "מאה תשעים ושנים איש מגדודי העבודה המצריים קבורים בקרבת מקום"
הכיתוב בערבית: "אין אלוהים מלבדי אללה ומוחמד שליח אללה".
באביב פורחים על הגבעה אירוסים ממין אירוס ארם נהרים.
ראו גם

מסילת לוד - אשקלון
הערות שוליים

↑  המנהל הכללי של הרכבת מודיע, כי תחנת דיר סוניד תיקרא להבא תחנת יד מרדכי, קול העם, 16 בנובמבר 1950
↑  אילן פלגי, הרכבת הראשונה הגיעה, למרחב, 28 בספטמבר 1962
↑  לדוגמה בעת אירוע זה בקיבוץ יד מרדכי - עצרת עם לגילוי האנדרטה מפקד גטו ורשה מרדכי אנילביץ, הארץ, 25 באפריל 1951
↑  הודעות לציבור - רכבת ישראל - תחמת יד מרדכי נפתחה לתנועה, על המשמר, 16 בנובמבר 1950
↑  עזרא ריבליס, רכבת ישראל הגיעה לעזה, על המשמר, 14 בנובמבר 1956
יצחק יעקובי, רכבת ישראל ראשונה בעזה, דבר, 14 בנובמבר 1956
↑  חודשה תנועת הרכבות מאשקלון ליד־מרדכי, למרחב, 19 ביוני 1967
↑  היום תופעל רכבת לקנטרה, למרחב, 27 ביוני 1967
יוסף מיכלסקי, הרכבות נעות לאורך כל הקו, למרחב, 13 ביולי 1967
רכבת ישראל תתחיל היום לנוע בקו קנטרה, על המשמר, 27 ביוני 1967
מסילת הרכבת בסיני הושלמה 50 שעות לפני המועד שנקבע - הקושי בהפעלת הרכבת - החולות הנודדים המכסים המסילה, דבר, 6 באוגוסט 1967
↑  רכבת־הנוסעים לעזה תופעל מחרתיים, על המשמר, 30 באוקטובר 1972
עזרא ינוב, רכבת הנוסעים מעזה תהלך על פסים מדיניים, מעריב, 25 באוקטובר 1972
רכבת עזה תקדים לצאת לתל־אביב, דבר, 23 בנובמבר 1972
↑  גידול מתון במספר הנוסעים ברכבת, על המשמר, 20 במרץ 1973
נסיון הרכבת מעזה יימשך עד סוף מאי, מעריב, 4 במרץ 1973
↑  יוסף אלגזי, תת-אדם, הגרסה הבריטית, באתר הארץ, 15 בינואר 2003
↑  המקור:זאב וילנאי, מדריך ארץ ישראל - תל אביב, השרון, השפלה והנגב, הוצאת תור ירושלים, 1950, עמוד 352
מצבת הפועלים המצריים שבנו את מסילת הברזל במלחמת העולם הראשונה בתחנת הרכבת בדיר סניד
שנות ה-80 של המאה ה-10

שנות ה-80 של המאה ה-10 היו העשור התשיעי של המאה ה-10, החלו ב־1 בינואר 980 והסתיימו ב־31 בדצמבר 989.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

981 – צבא של רמירו השלישי, מלך לאון הובס בקרב על ידי אל-מנסור וממלכת לאון אולצה לשלם פיצויים גדולים לחליפות קורדובה.
981 – הקרמטים מאבדים שליטה על בחריין.
988 – כוח בפיקוד אל-מנסור כבש שטחים נרחבים בממלכת לאון.
אירועים בולטים בעולם > מלחמה ופוליטיקה > אירועים פוליטיים משמעותיים

980 – אוטו השני שב לתבוע את אדמות הלוראן. חותם על הסכם שלום עם לותר, מלך צרפת שהסכים לזנוח את דרישת הריבונות הצרפתית על הלוראן בעוד אוטו הכיר בזכותו של בנו של לותר, לואי, למלוך בצרפת אחרי אביו.
980 – מתחיל שלטונו של הנסיך ולדימיר.
985 – שבט של סלג'וק מתיישב ליד העיר קזיל-אורדה בקזחסטן של היום ומתאסלם.
1 במרץ 986 – לואי החמישי, מלך צרפת מתחיל את כהונתו
2 במרץ 986 – לואי החמישי מוכתר כמלך הפרנקים
987 – הצלחות גדולות לכוח מורי בראשות אל-מנסור. מורים מגיעים צפונית לנהר דורו.
987 – איג קאפה הוכתר למלך צרפת. צאצאיו של קאפה, בני השושלת הקאפטינגית, משלו ברציפות בצרפת (אם כי מן המאה הארבע עשרה תחת השם "שושלת ולואה" ולאחר מכן "שושלת בורבון") עד שנת 1848
988 – התנצרות רוס של קייב.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
מדע וטכנולוגיה > חקר העולם

982 – מגלה הארצות הנורדי אייריק תורוואלדסון גילה את גרינלנד והעניק לה את השם "הארץ הירוקה" (גריינלאנד, Grænland באיסלנדית).
תרבות פופולרית

פרק זה לוקה בחסר. אנא תרמו לוויקיפדיה ו.
608 – מושלם ביפן אוגדן של 30 כרכים, אישינהו (אנ'), שמאגד בתוכו את הידע הרפואי של אותה תקופה, שמתמקד במיון של מחלות מוכרות ושיטות הטיפול הנפוצות, לצד תפיסות מיסטיות משולבות מהרפואה הסינית ושל תפיסת יין ויאנג.
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  היסטוריה של הרפואה, באתר אנציקלופדיה בריטניקה
| עשורים במאה ה-10 |
| --- | --- | --- |
|  | << • 900–909 • 910–919 • 920–929 • 930–939 • 940–949 • 950–959 • 960–969 • 970–979 • 980–989 • 990–999 • >> |  |
תל מבורך

מצפה
רמון
מצפה
רמון
מבט מהתל לחוטם הכרמל
תל מבורך
תל מבורך (שמו בערבית "תל מבארך") הוא תל קטן השוכן על הגדה הדרומית של נחל תנינים בכניסה ליישוב בית חנניה. בחפירות הארכאולוגיות באתר נמצאו שרידים מתקופת הברונזה התיכונה, תקופת הברונזה המאוחרת, תקופת הברזל, התקופה הפרסית ומעוט שרידים מהתקופה ההלניסטית עד הערבית המאוחרת.
החפירות הארכאולוגיות

בשנת 1923 נמצא למרגלות התל מאוזוליאום מהמאה ה־3. המאוזוליאום בנוי אבן ובתוכו נמצאו מספר סרקופגים משיש מעוטרים בתבליטים, על אחד מהם נמצא תיאור של מלחמת היוונים באמזונות. הסרקופג מוצג במוזיאון ישראל.
בשנות ה־60 של המאה ה־20 התגלה מצפון מערב לתל קבר פיר מהמאה ה־10 לפנה"ס שבתוכו נמצאו כלי חרס. חפירות מאורגנות בתל נערכו בין השנים 1976–1973 על ידי המכון לארכאולוגיה של האוניברסיטה העברית בראשות אפרים שטרן.
החפירות הארכאולוגיות > הממצאים בתל

תקופת הברונזה התיכונה – מתקופה זאת נחפרו 4 שכבות XV–XII. ביישוב הראשון באתר שהוקם על גבי גבעה נמוכה. הממצאים כוללים שרידי מצודה מלבנית שהוקפה במבנים רבים שכיסו את כל הגבעה וחלקלקה. מתחת למבנים נמצאו מספר קנקני קבורה ובתוכם שלדי תינוקות. היישוב לא היה מוקף בחומה.
תקופת הברונזה המאוחרת – 3 שכבות XI–IX. נמצאו מבנה גדול ששימש מקדש ושרידי מבנים. המקדש כלל אולם גדול שנחשף כמעט במלואו, גודלו 10X5 מטר וכיוונו מזרח מערב. רצפת האולם וקירותיו היו מטויחים. בפינה הצפונית מערבית של האולם נמצאה במה בגובה 1 מטר, אורכה 1.5 מטר ורוחבה מטר. אל הבמה הובילו 5 מדרגות. ממזרח לבמה נמצא ספסל באורך של 8 מטר. במרכז האולם נמצאה אבן עגולה גדולה, אולי בסיס עמוד. הממצאים בתוך המקדש כללו שני חותמות גליל בסגנון מיתני, ספלים, מצלתיים, לוחיות פיאנס, כלי נשק, נמצאו גם כלי חרס מיבוא קיפרי ממשפחת כלים מחופים לבן קערות חלב וטנקרד וכלי בסיס טבעת קערות מטיפוס "מונוכרום". בנוסף נמצאו כלים רבים מייצור מקומי, קנקנים רבים, פכים, פכיות, קערות, נרות שמן, גביעים וקובעות. הממצא הייחודי הייתה צלמית של נחש מתפתל – "נחש ברונזה" באורך 20 ס"מ, נחשים דומים נמצאו במקדשים מתקופה זאת גם בבקעת תמנע ובחצור.
תקופת הברזל – 2 שכבות VIII–VII. נמצא בית ארבעת המרחבים, מבנה גדול מוקף חצר רחבה. רצפת המבנה מגיר כבוש. קיר המבנה היה בעובי 1.5 מטר. הקרמיקה שנמצאה כללה קרמיקה קיפרית מיובאת: כלים "מצוירים לבן" (White painted) וכלים קיפרו־פיניקים דו גוניים. נמצאה גם קרמיקה מקומית של כלי יום יום. השערת החוקרים שהמבנה שימש כמרכז מנהלי בנציבות דור. כן נמצא בשדה מצפון־מערב לתל קבר פיר מהמאה ה־10 לפנה"ס, ובו עשרות כלי חרס, כולל כלים פיניקיים מחופים אדום וכלים קיפרו־פיניקיים. בתחילת תקופת הברזל היה היישוב פיניקי, אך משלהי תקופת הברזל IIא התגלתה שכבת חורבת, ויש המשערים שמדובר בשלב מעבר מיישוב פיניקי לישראלי.
התקופה הפרסית – 3 שכבות VI–IV. בשכבה הנמוכה נמצאו בורות ובהם אפר, עצמות וכלי חרס. על אחד משברי החרס נמצאה טביעות חותם הדומות לטביעות החותם היהודאיות. בשכבה העליונה נמצא מבנה אחד שכיסה את כל התל. המבנה היה מוקף חומת סוגרים וכנראה שימש כמרכז מנהלי או אחוזה גדולה.
התקופות ההלניסטית והרומאית – שכבות III–II. כללו שרידים מעטים. בתקופות אלה התל לא היה מיושב. בתקופה הרומית עיקר הבנייה הייתה בסביבת התל וכללה הקמת אמות המים לקסריה, וקברים לתושביה.
פני השטח – שכבה I, היו מכוסים בקברים רבים מהתקופה הצלבנית והתקופה הערבית המאוחרת.
לקריאה נוספת

אפרים שטרן, "תל מבורך", האנציקלופדיה החדשה לחפירות ארכאולוגיות בארץ ישראל, כרך 3, עמ' 871–867
אפרים שטרן, "מקדש מתקופת הברונזה המאוחרת" בתל מבורך, קדמוניות, שנה ט חוברת 36, 1976
אפרים שטרן, "החפירות בתל מבורך", טבע וארץ יז (תשלה) 1975 עמ' 126–122
הערות שוליים

מרואן מסארווה, ‏תל מבורך דוח סופי, באתר "חדשות ארכיאולוגיות", גיליון 123, 2 במרץ 2011, דו"ח על חפירת הצלה שנערכה בסמוך לתל בשנת 2005
תל מבורך, באתר הסקר הארכאולוגי של ישראל
↑  אלירן אורן, תל מבורך: דוח סופי, חדשות ארכיאולוגיות: חפירות וסקרים בישראל 131, 2019
↑  ערן אריה, משחקי הכס: יחסי ישראל ופיניקיה מנקודת מבט ארכאולוגית, ארץ-ישראל: מחקרים בידיעת הארץ ועתיקותיה לג, 2018, עמ' 42–43
AutoLISP

| --- | --- |
 תאריך השקה:  ינואר 1986 
 מתכנן:  David Betz
 מפתח:  Autodesk-תאגיד תוכנה אמריקני.
 גרסה אחרונה:  ‏ (13 בפברואר 1995.)
 ניבים:  Vital-LISP, Visual LISP
 הושפעה על ידי:  Lisp, XLISP
 סיומת:  .lsp
 
AutoLISP היא ניב של שפת התכנות Lisp אשר נבנתה במיוחד בשביל השימוש בגרסה המלאה של תוכנת AutoCAD והתוכנות אשר נגזרו ממנה כגון AutoCAD Map 3D, AutoCAD Architecture, ו-AutoCAD Mechanical.
היסטוריה

AutoLISP נגזרה מגרסה מוקדמת של XLISP, אשר נוצרה על ידי דייוויד בץ (David Betz). ניב ה-AutoLISP הוצג לראשונה בשנת 1986 בגרסה 2.18, ושופר בגרסאות רבות עד לגרסה 13, בפברואר 1995. מאוחר יותר, Autodesk הזניחה את AutoLISP לטובת פיתוח סביבות פיתוח פופולריות יותר כגון Visual Basic for Applications (VBA), .NET Framework ו-ObjectARX.
| 1955 | 1960 | 1965 | 1970 | 1975 | 1980 | 1985 | 1990 | 1995 | 2000 | 2005 | 2010 | 2015 | 2019 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| LISP 2, LISP 1.5, LISP 1 | LISP 2, LISP 1.5, LISP 1 | LISP 2, LISP 1.5, LISP 1 |  |  |  |  |  |  |  |  |  |  |  |  |
|  |  | Maclisp | Maclisp | Maclisp | Maclisp | Maclisp |  |  |  |  |  |  |  |  |
|  |  |  | Interlisp | Interlisp | Interlisp | Interlisp | Interlisp |  |  |  |  |  |  |  |
|  |  |  |  | Lisp Machine Lisp | Lisp Machine Lisp | Lisp Machine Lisp | Lisp Machine Lisp | Lisp Machine Lisp |  |  |  |  |  |  |
|  |  |  |  | Scheme | Scheme | Scheme | Scheme | R5RS | R5RS | R6RS | R7RS small | R7RS small | R7RS small |  |
|  |  |  |  | NIL | NIL |  |  |  |  |  |  |  |  |  |
|  |  |  |  |  | Franz Lisp | Franz Lisp |  |  |  |  |  |  |  |  |
|  |  |  |  |  | Common Lisp | Common Lisp | Common Lisp | Common Lisp | Common Lisp | Common Lisp | Common Lisp | Common Lisp | Common Lisp |  |
|  |  |  |  |  | Le Lisp | Le Lisp | Le Lisp | Le Lisp | Le Lisp | Le Lisp | Le Lisp | Le Lisp | Le Lisp |  |
|  |  |  |  |  |  | T | T | T |  |  |  |  |  |  |
|  |  |  |  |  |  | Emacs Lisp | Emacs Lisp | Emacs Lisp | Emacs Lisp | Emacs Lisp | Emacs Lisp | Emacs Lisp | Emacs Lisp |  |
|  |  |  |  |  |  | AutoLISP | AutoLISP | AutoLISP | AutoLISP | AutoLISP | AutoLISP | AutoLISP | AutoLISP |  |
|  |  |  |  |  |  | PicoLisp | PicoLisp | PicoLisp | PicoLisp | PicoLisp | PicoLisp | PicoLisp | PicoLisp |  |
|  |  |  |  |  |  |  | EuLisp | EuLisp | EuLisp | EuLisp | EuLisp | EuLisp |  |  |
|  |  |  |  |  |  |  | ISLISP | ISLISP | ISLISP | ISLISP | ISLISP | ISLISP | ISLISP | ISLISP |
|  |  |  |  |  |  |  | OpenLisp | OpenLisp | OpenLisp | OpenLisp | OpenLisp | OpenLisp | OpenLisp | OpenLisp |
|  |  |  |  |  |  |  | PLT Scheme | PLT Scheme | PLT Scheme | PLT Scheme | Racket | Racket | Racket |  |
|  |  |  |  |  |  |  | GNU Guile | GNU Guile | GNU Guile | GNU Guile | GNU Guile | GNU Guile | GNU Guile |  |
|  |  |  |  |  |  |  |  |  | Visual LISP | Visual LISP | Visual LISP | Visual LISP | Visual LISP |  |
|  |  |  |  |  |  |  |  |  |  | Qi, QiII | Qi, QiII | Shen | Shen |  |
|  |  |  |  |  |  |  |  |  |  | Clojure | Clojure | Clojure | Clojure |  |
|  |  |  |  |  |  |  |  |  |  | Arc | Arc | Arc | Arc |  |
|  |  |  |  |  |  |  |  |  |  | LFE | LFE | LFE | LFE |  |
|  |  |  |  |  |  |  |  |  |  |  | Hy | Hy | Hy |  |
דוגמאות קוד

תוכנית פשוטה אשר מדפיסה "Hello World" ב-AutoLISP :
(defun hello ()
    (princ "\nHello World!")
    (princ)
)
דוגמה מורכבת יותר של קוד ב-AutoLISP :
(defun c:pointlabel ( / pnt )
    (if (setq pnt (getpoint "\nSpecify point: "))
        (progn
            (entmake
                (list
                   '(0 . "POINT")
                    (cons 10 (trans pnt 1 0))
                )
            )
            (entmake
                (list
                   '(0 . "TEXT")
                    (cons 10 (trans (cons (+ (car pnt) 0.6) (cdr pnt)) 1 0))
                    (cons 40 (getvar 'textsize))
                    (cons  1 (strcat "X:" (rtos (car pnt)) " Y:" (rtos (cadr pnt))))
                )
            )
        )
    )
    (princ)
)
הקוד לעיל מגדיר פעולה חדשה היוצרת אובייקט AutoCAD ( נקודה במרחב עם ערכי X ו Y ) ואובייקט טקסט של שורה אחת המציג את ערכי ה X וה Y. שם הפעולה מכיל את התחילית ':c', אשר גורם ל AutoCAD לזהות את הפונקציה כפקודה רגילה. המשתמש יצטרך לכתוב 'pointlabel' ולהזין את קואורדינטות ה-X וה-Y, או ללחוץ על מיקום מסוים בשרטוט. אז הפונקציה תציב את הסמן בנקודה הזו, ותיצור אובייקט טקסט של שורה אחת לידו, המכיל את קואורדינטות ה X וה Y של הנקודה בהתאם ל- ( User Coordinate System ( UCS הפעיל. הפעולה לא דורשת פרמטרים, ומכילה משתנה לוקלאי אחד ('pnt').
תל ליטוינסקי

| --- | --- |

שלט בכניסה לתל ליטוינסקי
 מידע
 עיר:  רמת גן 
 תאריך ייסוד:  1934 
 מייסדים:  האחים אמיל ליטוינסקי ומשה ליטוינסקי
 קואורדינטות:  32°03′15″N 34°50′58″E﻿ / ﻿32.054083333333°N 34.849361111111°E﻿ / 32.054083333333; 34.849361111111
  מפת מיקום  מפה דינמית   (למפת גוש דן מוגדלת) תל ליטוינסקי(למפת גוש דן רגילה) תל ליטוינסקי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל ליטוינסקי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל ליטוינסקי  he תל ליטוינסקיhe תל ליטוינסקימפת  __ רמת גן (in English: Ramat Gan)  __ גבעתיים (in English: Givatayim) [‌גוש דן וסביבותיו‌]מצפון ומערב: __ תל אביב-יפו (in English: Tel Aviv) ממזרח: __ בני ברק (in English: Bnei Brak), __ גבעת שמואל (in English: Giv'at Shmuel), __ קריית אונו (in English: Kiryat Ono), __ מחנה דורי (in English: Tel HaShomer Base) מדרום: __ אור יהודה (in English: Or Yehuda), __ פארק אריאל שרון (in English: Ariel Sharon Park) tabBackground:;tabBorder:#aaa;defaultTab:0;
 
רחוב ליטוינסקי בתל ליטוינסקי
פרסומת ל"תל ליטוינסקי", 1926
תל ליטוינסקי הייתה מושבה שהוקמה ב־1934. בשנות האלפיים, חלק משטח המושב נכלל בעיר רמת גן ועל חלק אחר נבנה בית החולים תל השומר.
היסטוריה > הקמת המושבה

המושבה נוסדה בידי האחים ליטוינסקי (אמיל ליטוינסקי ומשה (מוריס) ליטוינסקי), בסיועו הכספי של הברון פליקס דה מנשה, על אדמות המשפחה, ושמה נקרא לזכר אביהם, יעקב אלחנן, ממייסדי תל אביב[דרושה הבהרה]. המושבה תוכננה על ידי ריכרד קאופמן, להיות עיר גנים על כ-1700 דונם, שחולקו ל-2000 מגרשים, אך בפועל עד שנת 1936 התגוררו במקום רק 24 משפחות, ברחוב אחד, רובם עולים יוצאי גרמניה. בעת הקמתו היה היישוב הקטן מבודד ומוקף יישובים ערביים ובדואים שהטרידוהו באש במהלך המרד הערבי הגדול.
בשנת 1938 התיישבה בסמוך למושבה, בינה לבין כפר אז"ר, פלוגה של בית"ר.
היסטוריה > הקמת הבסיס ובית החולים

בשנת 1935, הפקיעה ממשלת המנדט 85 דונם סמוך לתל ליטוינסקי לשם הקמת בית חולים מחוזי. לאחר פרוץ מלחמת העולם השנייה, הפקיע הצבא הבריטי גם מידי האחים ליטוינסקי 1200 דונם משטח המושבה לצורך הקמת מחנה צבאי באותו שם. בשטח המופקע הוקמו עד אמצע שנת 1942 בתי מלאכה וסדנאות וגם מרפאה קטנה.
הצבא האמריקאי ששהה במצרים נזקק למתקן אשפוז ולכן הרחיבו הבריטים את המרפאה במקום לקיבולת של 450 מיטות.
בנובמבר אותה שנה הוקמו מעל 95 מבנים טרומיים שסודרו בצורת פרסה. המחנה המורחב הפך לבית חולים שדה מס' 4 של הצבא האמריקאי. בפברואר 1943 הפסיקו האמריקאים להשתמש בבית החולים ובאביב באותה שנה חיברו האמריקאים את המחנה עם שדה התעופה הבריטי בלוד (RAF Lydda) במסילת ברזל באורך של כ-13 ק"מ, שיצאה מתחנת כפר ג'יניס ועברה דרך יהוד. המסילה הייתה נחוצה כיוון שבמחנה נמצאו מתקנים שונים של שתי הטייסות האמריקאיות שהוצבו בשדה התעופה לוד.
המסילה שימשה גם את צה"ל לצורך פינוי פצועים בימי מלחמת העצמאות.
באוקטובר אותה שנה פינו האמריקאים את כוחותיהם מהארץ, עקב התרחקות החזית באפריקה מערבה וחיל האוויר הבריטי החל לקלוט בבית החולים פצועי קרבות אוויר מבורמה ומחזיתות אחרות.
במהלך המלחמה שוכנו גם שבויים איטלקיים במחנה.
עם תום המלחמה שימש המחנה כבסיס לרכב, לתותחים ולסדנאות.
מחנה תל ליטוינסקי הבריטי והדרך המבודדת אליו שימשו מטרה ללוחמי המחתרות. מחנה תל ליטוינסקי נכבש על ידי חטיבת אלכסנדרוני ב-15 באפריל 1948. במהלך הקרב נהרגו שלושה לוחמים עבריים וכחמישים ערבים.
היסטוריה > לאחר קום המדינה

לאחר קום המדינה, בעת שארגן חיים שיבא את חיל הרפואה, הופקע מן המושבה שטח נוסף והמתחם הוגדר כבית החולים המרכזי של צה"ל. בעצת בן-גוריון נקרא בית החולים על שם ארגון "השומר" - "בית חולים תל השומר". המדינה החלה לכנות גם את היישוב בשם החדש, "תל השומר", היא ביטלה את מעמדו כמושבה והוא הוגדר כ"שכונה עירונית" שקיבלה שירותי-מינהל מעיריית תל אביב.
עם השנים, הפך בית החולים לאחד מן המרכזים הרפואיים המובילים בארץ. עם מותו של חיים שיבא, מנהלו ומיסדו של בית החולים, ב־1971, שונה שם בית החולים ל"מרכז הרפואי ע"ש שיבא". כביש מיוחד נסלל לבית החולים בנוסף לכביש 'הבריטי' שחלף דרך קריית אונו. הכביש שחלף בין כפר אז"ר לקיבוץ אפעל חיבר את בית החולים לכביש גהה ולרמת גן ונקרא 'דרך שיבא'. גם הכביש החוצה את בני ברק, המקביל לכביש גהה ומוביל לבית החולים, נקרא רחוב השומר (לימים הוחלף שמו לרחוב כהנמן).
בסוף 1961 סופחו שטחי תל ליטוינסקי ובית החולים לרמת גן, למורת רוחם של פרנסי קריית אונו שבקשו שהאזור יסופח לקריית אונו. על חלק מן השטח הוקם שיכון מגורים לצוות בית החולים אך עד לשנת 1972 היה רובו של האזור נטוע פרדסים. בשנת 1972 הוקמה שכונת קריית קריניצי שאוכלסה במהרה על ידי משפחות עובדי בית החולים ואוניברסיטת בר-אילן הסמוכה. השכונה מאופיינת בשטחים ירוקים נרחבים.
בשנת 2008 שופט בית משפט השלום חיים ליטוינסקי נבחר לתואר "יקיר העיר" רמת גן, בהיותו בן למייסדי עיר הגנים "תל ליטוינסקי".
בשנת 2016, הגישו יורשי משפחת ליטוינסקי עתירה לבית המשפט המחוזי בתל אביב נגד מדינת ישראל, בדרישה להשיב למשפחה את קרקעות תל ליטוינסקי, לפצותה, או להעביר אליה קרקעות חלופיות.
ראו גם

תל השומר
הערות שוליים

↑  ריכרד קאופמן, מפת תל ליטוינסקי, באתר בתוך חוברת ביידיש  "תל-ליטוינסקי", הספרייה הלאומית, ‏1930 לערך
↑  תל ליטווינסקי, דבר, 4 באוקטובר 1936
↑  יריות אל תל־ליטוינסקי, דבר, 24 ביוני 1936
↑  הצתה ויריות באדמת תל־ליטוינסקי, דבר, 31 באוגוסט 1936
↑  שנה לעליית פלוגת בית"ר לתל ליטווינסקי, המשקיף, 27 באפריל 1939
↑  בית־חולים ליד כפר אז"ר, דבר, 3 באוקטובר 1935
לפתיחת ביה"ח למחלות מדבקות בת"א, דבר, 29 ביולי 1936
↑  על פי ד"ר דניאל נדב, חוקר תולדות חיל הרפואה בצה"ל
↑  תובעים לבטל צירוף תל-ליטוינסקי לרמת-גן, דבר, 9 בינואר 1962
↑  סיפוח שרירותי לרמת גן, דבר, 23 בינואר 1962
↑  ישעיהו אביעם, עירית רמת־גן החלה בעבודות־נקיון בשטח המסופח של תל־השומר, מעריב, 11 ביוני 1962
↑  יקירי העיר רמת-גן
↑  שלומית צור, ‏בעלי הקרקעות של תל השומר בתביעת ענק נגד המדינה, באתר גלובס, 31 במרץ 2016
| --- | --- |
בקרת זהויות :  NLI: 987007550416905171  LCCN: n82085547   WorldCat (עם LCCN): n82-085547
שנות ה-80 של המאה ה-17

שנות ה-80 של המאה ה-17 היו העשור התשיעי של המאה ה-17, החלו ב־1 בינואר 1680 והסתיימו ב־31 בדצמבר 1689.
אירועים בולטים בעולם > מלחמה ופוליטיקה > מלחמות

1684-1681 – החאנות הדזונגרית (אנ'), בראשות המנהיג אגרסיבי גאלדאן חאן (אנ'), יוצאים למסע כיבושים במרכז אסיה.
11 בספטמבר 1683 – האוסטרים עוצרים את העות'מאנים בקרב וינה. פלישתם לאירופה נעצרת
1683 - סין כובשת לממלכת טונגנינג ומספחת את טאיוואן.
12 בספטמבר 1683 – קרב וינה בין כוחות האימפריה העות'מאנית לבין כוחות האימפריה הרומית הקדושה ופולנים
19 באוגוסט 1685 – שארל החמישי, דוכס לורן כובש את נובה זמקי
אירועים בולטים בעולם > מלחמה ופוליטיקה > סכסוכים לאומיים ואזוריים

20 ביוני 1685 – מרד מונמות': ג'יימס סקוט, דוכס מונמות' ובנו הלא-לגיטימי של צ'ארלס השני, מלך אנגליה פותח במרד נגד ג'יימס השני, מלך אנגליה בטענה כי הוא המלך הלגיטימי של אנגליה, אירלנד וסקוטלנד
6 ביולי 1685 – מרד מונמות': קרב סדג'מור בין צבאות ג'יימס סקוט, דוכס מונמות' וג'יימס השני, מלך אנגליה מסתיים בניצחונו של האחרון ובנפילתו של הדוכס ממונמות' בשבי
5 בנובמבר 1688 – באנגליה מתחילה המהפכה המהוללת
14 במרץ 1689 – קרב בדרומור: היעקובינים מביסים את הפרוטסטנטים באלסטר
אירועים בולטים בעולם > מלחמה ופוליטיקה > אירועים פוליטיים משמעותיים

6 במאי 1682 – לואי ה-14 מעביר את חצרו מפריז לורסאי
7 במאי 1682 – פיוטר הגדול מוכתר לצאר רוסיה
6 בפברואר 1685 – דוכס יורק ג'יימס סטיוארט מוכתר כג'יימס השני, מלך אנגליה ואירלנד (וג'יימס השביעי מלך סקוטלנד)
18 בפברואר 1685 – הצרפתים, בראשות רנה-רובר קוואלייה, אדון לה-סאל, מקימים את פורט סיינט לואיס במפרץ מטגורדה בטקסס ומנסים בכך לאשש את תביעתם לשטח
18 באוקטובר 1685 – לואי הארבעה עשר, מלך צרפת חותם על האדיקט של פונטנבלו, המבטל את האדיקט של נאנט ומוציא את הפרוטסטנטיות מחוץ לחוק
26 בספטמבר 1687 – הפרתנון באתונה נהרס באופן חלקי בשל התפוצצות מחסן תחמושת שנפגע מפגז במלחמה בין ונציה והעות'מאנים
31 בדצמבר 1687 – השייט הראשון של הוגנוטים מצרפת לכף התקווה הטובה
13 בפברואר 1689 – המלכת מרי השנייה, מלכת אנגליה על אנגליה וסקוטלנד
11 באפריל 1689 – ויליאם ומרי מוכתרים כשליטי אנגליה, סקוטלנד ואירלנד
7 במאי 1689 – הפרלמנט האנגלי מסכים שאין לו הסמכות לחוקק חוקים שיחולו בשטחה של אירלנד, אך הפרלמנט האירי נשאר כפוף לו
24 במאי 1689 – הפרלמנט האנגלי מעביר את "חוק הסובלנות", אשר מאפשר קיומן של כתות פרוטסטנטיות לא-אנגליקניות (אך מתעלם במפגיע ובכוונה מהכללת הקתולים והיהודים)
אירועים בולטים בעולם > כלכלה

פרק זה לוקה בחסר. אנא תרמו לוויקיפדיה ו.
עשור זה הוא חלק מתקופה רחבה יותר בה תופעת הגילדות הולכת וצוברת תאוצה בצפון מרכז אירופה, וקיימת במידה כזו או אחרת במקומות נוספים באירופה. בשנת 1683 נוסדת בקופנהגן גילדת האופים.
תקופה של שגשוג כלכלי ניכר ביפן של תקופת אדו, עם צמיחה של המגזר החקלאי, מגזר פיננסי, תעשיית המסחר והתפתחותם של ענפי סחר סביב מוצרים יקרים כמו משי, כותנה איכותית, נייר וחרסינה, לצד עלייתם של מרכזים עירוניים גדולים.
לאחר עשרות שנים של מיסים גבוהים בסין של צ'ינג, כחלק מהמאבקים להגדיל מחדש את גודלה של הקיסרות, סדרת הצלחות מתמשכות מביאה להורדה משמעותית בשיעור המס.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
15 ביולי 1685 – ג'יימס סקוט, דוכס מונמות' מוצא להורג בגבעת מצודת לונדון
אסונות

פרק זה לוקה בחסר. אנא תרמו לוויקיפדיה ו.
20 באוקטובר 1687 – רעידת אדמה באזור לימה. חוזקה מוערך בכ-8.5
טבע ואיכות סביבה

1681 - הדודו האחרון נהרג
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.